**Д О Г О В О Р**

Днес .............. г.,в гр. София, между:

**БЪЛГАРСКА НАРОДНА БАНКА** със седалище и адрес на управление: гр. София 1000, пл. „Княз Александър I” № 1, код по БУЛСТАТ: 000694037, представлявана от Снежанка Иванова Деянова – главен секретар и Теменужка Цветкова – главен счетоводител, от една страна, наричана в договора по-нататък накратко **ВЪЗЛОЖИТЕЛ**,

и

“..........................................................................................................................” със седалище и адрес на управление............................................................................................ ....................................................................................................., ЕИК:….................................., представлявано от ........................................................., от друга страна, наричано в договора по-нататък накратко **ИЗПЪЛНИТЕЛ**,

на основание чл. 112 от Закона за обществените поръчки (ЗОП) и във връзка с проведена открита процедура за възлагане на обществена поръчка по чл. 73, ал. 1 от ЗОП и Решение № ……../… 2018 г. на главния секретар на БНБ за определяне на изпълнител на обществена поръчка с предмет: „Доставка на служебни леки автомобили 4+1 места, по две обособени позиции“, се сключи настоящият договор по обособена позиция № 2 с предмет: „Доставка на 1 бр. лек автомобил 4+1 места, с полицейско оборудване, за придружаване на превоз на ценности“

**I. ПРЕДМЕТ НА ДОГОВОРА**

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши доставка и сервизно обслужване в рамките на гаранционния срок на 1 брой лек автомобил 4+1 места, среден клас, с полицейско оборудване, марка ……., модел ……….., цвят ……., за придружаване на превоз на ценности, наричан за краткост по-долу ,,автомобил/а/ът“ или „доставения/т автомобил“, съгласно Техническа спецификация за доставка на 1 бр. лек автомобил, 4+1 места, среден клас с полицейско оборудване за придружаване на превоз на ценности“ (Приложение № 1б), Техническото и Ценово предложение на ИЗПЪЛНИТЕЛЯ (съответно Приложение № 2б и Приложение № 3б), представляващи неразделна част от Договора, както и в съответствие с изискванията на настоящия Договор.

(2) Видът, техническите данни и характеристики на автомобила, който следва да достави **ИЗПЪЛНИТЕЛЯТ** са подробно посочени в Техническата спецификация на **ВЪЗЛОЖИТЕЛЯ** (Приложения № 1б) и в Техническото предложение на **ИЗПЪЛНИТЕЛЯ** (Приложение № 2б), представляващи неразделна част от настоящия Договор.

(3) Предметът на настоящия Договор включва и задължения за **ИЗПЪЛНИТЕЛЯ** да регистрира автомобила в КАТ от името на **ВЪЗЛОЖИТЕЛЯ,** както и даосигурява сервизно обслужване на същия в рамките на гаранционния срок по чл. 6, ал. 4 („сервизно обслужване“).

**II. ЦЕНИ И НАЧИН НА ПЛАЩАНЕ**

**Чл. 2.** (1) За изпълнение предмета на договора **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** общацена в размер на **………. (………….) без ДДС,** съгласно Ценовото предложение на **ИЗПЪЛНИТЕЛЯ** (Приложение № 3б).

(2) Посочената цена включва всички разходи и възнаграждения на **ИЗПЪЛНИТЕЛЯ** за изпълнение на предмета на настоящия Договор, включително, но не само: разходите за придобиване, съответно прехвърляне на правото на собственост върху автомобила на **ВЪЗЛОЖИТЕЛЯ**, за доставка на автомобила, за транспортиране на автомобила до мястото на доставка, за регистрация на автомобила в КАТ, за заплащане на продуктова такса (екотакса), както и разходите за отстраняване от **ИЗПЪЛНИТЕЛЯ** на всички повреди и/или несъответствия, и/или дефекти по автомобила, попадащи в обхвата на гаранционната отговорност на **ИЗПЪЛНИТЕЛЯ** и предвидени в гаранционните условия на производителя.

**Чл. 3.** В случаите на извършване на сервизно обслужване на автомобила в рамките на гаранционния срок, **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** възнаграждение за труд, формирано въз основа на времето, необходимо за извършване на дейностите по сервизно обслужване, с отстъпка от цената на всички резервни части, материали и консумативи (ако е приложимо), съгласно стойностите, оферирани от **ИЗПЪЛНИТЕЛЯ** в Ценовото му предложение (Приложение № 3б), както следва:

1. часова ставка – ………. лв. (…………..) на час, която цена е постоянна за целия срок на договора.

2.отстъпка в процент – …………..% (………….. процента) от цената на всички резервни части, материали и консумативи, влагани по автомобила по време на сервизното обслужване, която е постоянна за целия срок на договора, като цените на резервните части, материалите и консумативите се доказват с фактури.

**Чл. 4.** (1) **ВЪЗЛОЖИТЕЛЯТ** заплаща цената по чл. 2, ал. 1 в срок до 7 (седем) работни дни, считано от датата на протокола за регистрация по чл. 11, ал. 2 и при наличие на надлежно издадена фактура за извършената доставка от **ИЗПЪЛНИТЕЛЯ**. **ИЗПЪЛНИТЕЛЯТ** се задължава да издаде и да представи на **ВЪЗЛОЖИТЕЛЯ** фактурата в срок до 3 (три) работни дни, считано от датата на подписване на приемо-предавателния протокол по чл. 9, ал. 2, респ. протокол по чл. 9, ал. 3.

(2) **ВЪЗЛОЖИТЕЛЯТ** заплаща стойността на услугите по сервизно обслужване в рамките на гаранционния срок, в срок до 7 (седем) работни дни, считано от датата на представяне на фактура затова, в която се посочват поотделно: вложените часове труд; вида, количеството и цената на вложените резервни части, материали и консумативи (ако е приложимо) и направената отстъпка по чл. 3, т. 2.

(3) Посочените в настоящия Договор цени са крайни и остават непроменени за срока на действието му.

(4) Всички плащания по настоящия договор не следва да надхвърлят сумата от **120 000 (сто и двадесет хиляди лева) лв. без ДДС**, представляваща максимално допустима стойност на Договора.

**Чл. 5.** (1) Всички дължими плащания по настоящия договор се извършват в български лева, с преводно нареждане по следната банкова сметка на **ИЗПЪЛНИТЕЛЯ**:

IBAN

BIC:

Банка:

Град/клон/офис:

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на банковата му сметка в срок до 3 (три) работни дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията, по посочената в настоящия член банкова сметка са надлежно извършени..

**ІІІ. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Чл. 6.** (1) Настоящият договор влиза в сила от датата на подписването му, посочена в деловодния номер на **ВЪЗЛОЖИТЕЛЯ**, поставен на стр. 1 от Договора. Срокът на настоящия Договор изтича след изтичането на гаранционния срок на автомобила, съгласно ал. 4, и удовлетворяването на всички претенции на **ВЪЗЛОЖИТЕЛЯ,** свързани с гаранционната отговорност на **ИЗПЪЛНИТЕЛЯ** по реда на чл. 16 от Договора.

(2) **ИЗПЪЛНИТЕЛЯТ** се задължава да достави автомобила до мястото на изпълнение по чл. 7, в срок до 90 (деветдесет) календарни дни, считано от датата на подписването на Договора по ал. 1.

(3) **ИЗПЪЛНИТЕЛЯТ** се задължава да регистрира автомобила в КАТ, в срок до 5 (пет) работни дни, считано от датата на подписване на приемо-предавателния протокол по чл. 9, ал. 2, респ. протокол по чл. 9, ал. 3, при условие, че на **ИЗПЪЛНИТЕЛЯ** са предоставени нужните пълномощни от страна на **ВЪЗЛОЖИТЕЛЯ**.

(4) Гаранционният срок на доставения автомобил е……… (…………) години, считано от датата на подписване на протокола за регистрация по чл. 11, ал. 2, съгласно Техническото предложение на **ИЗПЪЛНИТЕЛЯ** (Приложение № 2б).

**Чл. 7.** Доставката на автомобила се извършва до франко склада на **ИЗПЪЛНИТЕЛЯ** на територията на гр. София на адрес: …………………….

**Чл. 8.** (1) **ИЗПЪЛНИТЕЛЯТ** се задължава да достави и предаде на **ВЪЗЛОЖИТЕЛЯ** автомобила, предмет на доставка, окомплектован както следва:

1. оборудван с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата);

2. окомплектован, съгласно изискванията на производителя, с комплект ключове, резервна гума, комплект инструменти за смяна на гуми и др.;

3. с осигурени електрически изводи в багажника и купето на автомобила, съгласно Техническата спецификация на **ВЪЗЛОЖИТЕЛЯ** – Приложение № 1б;

4. с извършен предпродажбен сервиз;

5. зареден с всички необходими за експлоатацията му течности и материали;

6. с необходимите за регистрацията му документи, включително документи за платени данъци, мита, такси, фактури и приемо-предавателни протоколи;

7. сертификати за съответствие, гаранционна и сервизна книжка, паспорти или други документи от производителя, съдържащ технически данни и характеристики;

8. с инструкция за експлоатация на български език, както и документация, съдържаща препоръки за правилна експлоатация;

9. други документи и аксесоари, изискващи се съгласно условията на **ВЪЗЛОЖИТЕЛЯ**, включително полицейско оборудване, съгласно Техническата спецификация (Приложение № 1б);

(2) В предвидения по чл. 4, ал. 1 срок, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** надлежно оформена фактура – оригинал, подписана от **ИЗПЪЛНИТЕЛЯ**, съдържаща основание – номер на договора, номер на шаси, модел, марка и кубатура на автомобила.

**Чл. 9.** (1) **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** най-късно в деня, следващ доставката на автомобила, че същият е доставен и може да бъде приет от **ВЪЗЛОЖИТЕЛЯ** по реда на ал. 2. **ИЗПЪЛНИТЕЛЯТ** осигурява на **ВЪЗЛОЖИТЕЛЯ** необходимото според обстоятелствата време и съдействие да прегледа автомобила за несъответствия.

(2) Предаването и приемането на автомобила, предмет на договора, се извършва с двустранен приемо-предавателен протокол, подписан от упълномощените представители по чл. 25, ал. 2, след проверка за: отсъствие на явни несъответствия, окомплектовката на доставката и представяне на документите в съответствие с чл. 8, ал. 1, т. 6-9 и чл. 8, ал. 2 и съответствие на автомобила с техническите характеристики, представени в Техническото предложение на **ИЗПЪЛНИТЕЛЯ** (Приложение № 2б) и Техническата спецификация на **ВЪЗЛОЖИТЕЛЯ** (Приложение № 1б)**.** Приемо-предавателният протокол съдържа основанието за съставянето му (номер на договора), номер на шаси на автомобила, предмет на доставка.

(3) При констатиране на явни несъответствия по смисъла на ал. 4, липси относно окомплектовката на автомобила и документите и/или несъответствие на автомобила с техническите спецификации, изискани от **ВЪЗЛОЖИТЕЛЯ** и представени в офертата на **ИЗПЪЛНИТЕЛЯ**, **ВЪЗЛОЖИТЕЛЯТ** има право да откаже да подпише приемо-предавателен протокол. В тези случаи, страните подписват двустранен констативен протокол, в който се описват констатираните недостатъци, липси и/или несъответствия, и се посочва срокът, в който същите ще бъдат отстранени. След отстраняване на недостатъците, липсите и/или несъответствията, страните подписват двустранен приемо-предавателен протокол за приемане на доставката.

(4) При „несъответствия“ (явни или скрити дефекти, липси, недостатъци, несъответствия на автомобила с Техническата спецификация на **ВЪЗЛОЖИТЕЛЯ** и/или Техническото предложение на **ИЗПЪЛНИТЕЛЯ** и/или с изискванията за окомплектовка на автомобила и документите в съответствие с чл. 8, ал. 1, т. 6-9 и чл. 8, ал. 2, се прилага някой от следните варианти:

1. **ИЗПЪЛНИТЕЛЯТ** заменя автомобила или частта с несъответствия с такива, притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовото предложение на **ИЗПЪЛНИТЕЛЯ** (Приложение № 3б) и несъответствието е открито преди регистрацията на автомобила в КАТ, в случаите при които се налага замяна на автомобил или

2. **ИЗПЪЛНИТЕЛЯТ** отстранява несъответствието в срок и по ред, посочени в констативния протокол и/или съобразно гаранционните условия или

3. цената по Договора се намалява съответно с цената на автомобила или частта с несъответствия, ако това не води до промяна в предмета на поръчката или със сумата на разходите за отстраняване на несъответствието, като разходите за отстраняване на несъответствието са изцяло за **ИЗПЪЛНИТЕЛЯ**.

(5) В случай че несъответствието на доставения автомобил е толкова съществено, че прилагането на някой от вариантите по ал. 4 ще доведе до промяна на предмета на поръчката, или в случай че **ИЗПЪЛНИТЕЛЯТ** забави доставката на автомобила или регистрацията му в КАТ, или отстраняването на несъответствията с повече от 20 (двадесет) календарни дни от съответния предвиден срок, **ВЪЗЛОЖИТЕЛЯТ** има право да прекрати Договора, както да получи неустойка в размер на сумата по гаранцията за изпълнение на Договора. Страните се споразумяват изрично, че прилагането на варианта по ал. 4, т. 1, може да бъде извършено само до подписване на Приемо-предавателния протокол по ал. 2 или ал. 3 и преди регистрация на автомобила в КАТ.

**Чл. 10.** (1) Подписването на приемо-предавателния протокол по чл. 9, ал. 2 или чл. 9, ал. 3 без забележки има силата на приемане на доставката от страна на **ВЪЗЛОЖИТЕЛЯ**, освен в случаите на "скрити несъответствия“, които не могат да бъдат установени при обикновения преглед на автомобила или на несъответствия, проявили се в рамките на гаранционния срок. Приемането на доставката на автомобила с Приемо-предавателния протокол няма отношение към установените впоследствие в гаранционния срок повреди и/или несъответствия, и/или дефекти, които попадат в обхвата на гаранционната отговорност и които **ИЗПЪЛНИТЕЛЯТ** е длъжен да отстрани за своя сметка, съгласно чл. 16 от Договора и в съответствие с гаранционните условия.

(2) В случаите на несъответствия, посочени в констативния протокол по чл. 9, ал. 3, **ВЪЗЛОЖИТЕЛЯТ** не дължи заплащане на цената по Договора преди отстраняването им и изпълненията на останалите условия за плащане, предвидени в Договора.

**Чл. 11.** (1) **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** най-късно в деня, следващ регистрацията на автомобила в КАТ, че същият е регистриран и може да бъде получен от **ВЪЗЛОЖИТЕЛЯ** по реда на ал. 2.

(2) След регистрация на автомобила в КАТ и получаване на уведомлението по ал.1, **ВЪЗЛОЖИТЕЛЯТ** получава окомплектования, съгласно изискванията на производителя и в съответствие с чл. 8, ал. 1 автомобил, заедно с необходимите документи по чл. 8, ал. 1, т. 6-9 и чл. 8, ал. 2, което се отразява в протокол за регистрация, подписан от упълномощените лица по чл. 25, ал. 2.

**Чл. 12.** Собствеността и риска от случайно повреждане или погиване на автомобила, предмет на доставка, преминава от **ИЗПЪЛНИТЕЛЯ** върху **ВЪЗЛОЖИТЕЛЯ** от датата на приемането му, вписана в Приемо-предавателния протокол по чл. 9, ал. 2, респ. по чл. 9, ал. 3, като до получаване на автомобила от **ВЪЗЛОЖИТЕЛЯ** с протокола за регистрация по чл. 11, ал. 2, **ИЗПЪЛНИТЕЛЯТ** се задължава да полага за него грижата на добър търговец.

###### ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 13.** (1) **ИЗПЪЛНИТЕЛЯТ** се задължава да достави автомобила, предмет на настоящия договор, отговарящ на техническите параметри, представени в Техническото предложение на **ИЗПЪЛНИТЕЛЯ** (Приложение № 2б) и Техническата спецификация на **ВЪЗЛОЖИТЕЛЯ** (Приложения № 1б), окомплектован съгласно изискванията на настоящия договор и придружени със съответните документи, както и да прехвърли собствеността върху него на **ВЪЗЛОЖИТЕЛЯ**.

(2) **ИЗПЪЛНИТЕЛЯТ** се задължава, преди предаването на автомобила на **ВЪЗЛОЖИТЕЛЯ** по реда на чл. 9, ал. 2, респ. чл. 9, ал. 3, да осигури електрически изводи в багажника и купето на автомобила на същия, съгласно изискванията на **ВЪЗЛОЖИТЕЛЯ** в Техническата спецификация – Приложение № 1б.

(3) **ИЗПЪЛНИТЕЛЯТ** се задължава, преди предаването на автомобила на **ВЪЗЛОЖИТЕЛЯ** по реда на чл. 9, ал. 2, респ. чл. 9, ал. 3, да осигури и монтира полицейско оборудване в същия: светлинно-звукова сигнализация с усилвателна уредба и допълнителен акумулатор, съгласно изискванията на **ВЪЗЛОЖИТЕЛЯ** в Техническата спецификация – Приложение № 1б.

(4) **ИЗПЪЛНИТЕЛЯТ** се задължава да подготви необходимите документи, съгласно Наредба № І-45 от 24.03.2000 г. за регистриране, отчет, пускане в движение и спиране от движение на моторните превозни средства и ремаркета, теглени от тях, и реда за предоставяне на данни за регистрираните пътни превозни средства (обн., ДВ, бр. 31 от 14.04.2000 г., изм. и доп.), за регистрация на автомобила в КАТ, и да го регистрира от името на **ВЪЗЛОЖИТЕЛЯ**, при условията и сроковете, посочени в този договор.

(5) **ИЗПЪЛНИТЕЛЯТ** се задължава да уведоми писмено **ВЪЗЛОЖИТЕЛЯ** в срока по чл. 9, ал. 1, че автомобилът е доставен и може да бъде приет от **ВЪЗЛОЖИТЕЛЯ** по реда на чл. 9, ал. 2.

(6) **ИЗПЪЛНИТЕЛЯТ** се задължава да уведоми писмено **ВЪЗЛОЖИТЕЛЯ** всрока по чл. 11, ал. 1, че автомобилът е регистриран в КАТ и може да бъде получен от **ВЪЗЛОЖИТЕЛЯ** по реда на чл. 11, ал. 2.

(7) **ИЗПЪЛНИТЕЛЯТ** се задължава да предаде автомобила на **ВЪЗЛОЖИТЕЛЯ** след регистрацията му в КАТ, като в периода от подписване на приемо-предавателния протокол по чл. 9, ал. 2, респективно по чл. 9, ал. 3 до получаването му от **ВЪЗЛОЖИТЕЛЯ** с протокол за регистрация по чл. 11, ал. 2, се задължава да полага за автомобила грижата на добър търговец.

(8) **ИЗПЪЛНИТЕЛЯТ** се задължава да достави автомобила окомплектован, съгласно чл. 8, ал. 1 от Договора, включително да предаде на **ВЪЗЛОЖИТЕЛЯ** всички необходими документи във връзка с доставката на автомобила.

(9) **ИЗПЪЛНИТЕЛЯТ** се задължава да извършва сервизно обслужване на автомобила в рамките на гаранционния срок, при реда и условията на настоящия договор, като влага в автомобила само оригинални резервни части, материали и консумативи.

(10) **ИЗПЪЛНИТЕЛЯТ** се задължава да отстранява за своя сметка и в договорените срокове всички повреди и/или несъответствия, и/или дефекти на доставения автомобил, попадащи в обхвата на гаранционната му отговорност, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия.

(11) При точно и навременно изпълнение на задълженията си по настоящия Договор, **ИЗПЪЛНИТЕЛЯТ** има право да получи съответната цена по Договора, съгласно определения начин на плащане.

(12) В случай че **ИЗПЪЛНИТЕЛЯТ** е посочил в офертата си, че при изпълнение на поръчката ще използва подизпълнител, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** копие от договора за подизпълнение в срок до 3 (три) дни от сключването му, но не по-късно от сключване на настоящия договор, заедно с доказателства, че са изпълнени условията на чл. 66, ал. 2 от ЗОП.

(13) **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** необходимото съдействие за осъществяване на работата по Договора, включително приемане на доставения автомобил от **ВЪЗЛОЖИТЕЛЯ**, след писменото му уведомяване, че е доставен, както и да иска да бъде получен от **ВЪЗЛОЖИТЕЛЯ** след регистрацията му в КАТ, в случай че същият отговаря на изискванията на **ВЪЗЛОЖИТЕЛЯ**, предвидени в договора и приложенията към него, включително да иска предоставяне на нужната информация и документи за изпълнение на Договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 14. (1) ВЪЗЛОЖИТЕЛЯТ се задължава да заплати цената по чл. 2, ал. 1 от този договор, при реда и условията, предвидени в него, както и съответната цена при извършване на сервизно обслужване на автомобила в рамките на гаранционния срок.

(2) ВЪЗЛОЖИТЕЛЯТ се задължава да приеме доставения автомобил по реда на чл. 9, ал. 2, в срок до 7 (седем) работни дни след писменото му уведомяване по чл. 9, ал. 1, в случай че същият отговаря на изискванията на ВЪЗЛОЖИТЕЛЯ, предвидени в договора и приложенията към него.

(3) ВЪЗЛОЖИТЕЛЯТ се задължава да издаде пълномощно за регистрация на автомобила в КАТ и да го предаде на ИЗПЪЛНИТЕЛЯ в срок до 3 (три) работни дни, считано от датата на приемо-предавателния протокол по чл. 9, ал. 2, респ. протокола по чл. 9, ал. 3.

(4) ВЪЗЛОЖИТЕЛЯТ се задължава да получи автомобила в срок до 3 (три) работни дни след писменото му уведомяване по чл. 11, ал. 1 за регистрацията му в КАТ от ИЗПЪЛНИТЕЛЯ.

(5) ВЪЗЛОЖИТЕЛЯТ се задължава в деня на приемане на автомобила с протокол по чл. 9, ал. 2, респ. протокол по чл. 9, ал. 3, да го застрахова за своя сметка със следните застраховки: „Гражданска отговорност” и „Каско”.

(6) ВЪЗЛОЖИТЕЛЯТ има право да прави проверка относно изпълнението на договора, без с това да пречи на неговото изпълнение, както и да получава информация по всяко време относно подготовката, хода и организацията по изпълнението на доставката и останалите дейности, предмет на Договора.

(7) ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни доставката на автомобила, предмет на договора, качествено, в срок и без отклонения от договорените изисквания.

(8) ВЪЗЛОЖИТЕЛЯТ има право на рекламация за доставения по Договора автомобил, при условията посочени в настоящия Договор.

(9) ВЪЗЛОЖИТЕЛЯТ има право да изисква от ИЗПЪЛНИТЕЛЯ замяна, отстраняване на констатирани несъответствия или намаляване на цената в случаите на несъответствия на доставения автомобил по смисъла на чл. 9, ал. 4 от настоящия Договор, при реда и условията предвидени в него.

(10) ВЪЗЛОЖИТЕЛЯТ има право да откаже приемането на доставката, когато ИЗПЪЛНИТЕЛЯТ не спазва изискванията на Договора и Техническата спецификация (Приложение № 1б), докато ИЗПЪЛНИТЕЛЯТ не изпълни изцяло своите задължения, съгласно условията на Договора, или да откаже да изплати частично или изцяло договорената цена.

(11) ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

(12) ВЪЗЛОЖИТЕЛЯТ е длъжен да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**VІ. ГАРАНЦИОННА ОТГОВОРНОСТ И**

**СЕРВИЗНО ОБСЛУЖВАНЕ В РАМКИТЕ НА ГАРАНЦИОННИЯ СРОК**

**Чл. 15.** (1) **ИЗПЪЛНИТЕЛЯТ** гарантира пълната функционална годност на доставения автомобил, съгласно договореното предназначение, Техническото предложение (Приложение № 2б), Техническата спецификация (Приложение № 1б) и условията на производителя.

**Чл. 16.** (1) В рамките на гаранционния срок, **ИЗПЪЛНИТЕЛЯТ** носи гаранционна отговорност за повреди и/или несъответствия, и/или дефекти по автомобила, настъпили в резултат от некачествени материали/некачествено положен труд при монтирането им и предвидени в гаранционните условия на производителя, като ги отстранява със свои сили и средства всички**,** съответно подменя дефектирали части и/или компоненти с нови, или ремонтира същите, съгласно представените в офертата гаранционни условия.

(2) В случаите по ал. 1 **ВЪЗЛОЖИТЕЛЯТ** изпраща до **ИЗПЪЛНИТЕЛЯ** рекламационното съобщение чрез препоръчано писмо, по куриер, по факс или електронна поща на съответните координати за контакт, посочени в Договора, в което описва констатираната повреда и/или несъответствие, и/или дефект по ал. 1.

(3) **ИЗПЪЛНИТЕЛЯТ** е длъжен да осигури преглед на автомобила от свои квалифицирани представители до края на работния ден, следващ деня на получаване на рекламационното съобщение, като след прегледа на автомобила се съставя констативен протокол за вида на повредата и/или несъответствието, и/или дефекта, работите и срокът, необходими за отстраняването ѝ/им, в два еднообразни екземпляра, по един за всяка от страните.

(4) **ИЗПЪЛНИТЕЛЯТ** се задължава да отстрани настъпилата повреда и/или несъответствие, и/или дефект в срок до 3 (три) работни дни, считано от датата на констатирането им.

(5) При невъзможност за отстраняване на настъпила повреда и/или несъответствие, и/или дефект по реда на този раздел, в посочения за това срок, **ИЗПЪЛНИТЕЛЯТ** осигурява на **ВЪЗЛОЖИТЕЛЯ** оборотен автомобил от същия или подобен клас, до пълното отстраняване на повредата и/или несъответствието, и/или дефекта, като гаранционният срок на автомобила, докато е в процес на поправяне, се удължава със срока, през който е траело отстраняването на повредата и/или несъответствието, и/или дефекта.

**Чл. 17.** (1) **ИЗПЪЛНИТЕЛЯТ** се задължава да извършва сервизно обслужване на доставения автомобил в рамките на гаранционния срок, посочен в чл. 6, ал. 4, в случай на повреда или при възникнала необходимост от преглед, проверка, смяна на консумативи и др., попадащи извън обхвата на гаранционната отговорност на изпълнителя и предвидени в гаранционните условия на производителя, при цени и отстъпки, посочени в Ценовото предложение (Приложение № 3б), считано от датата на подписване на протокола по чл. 11, ал. 2.

(2) **ИЗПЪЛНИТЕЛЯТ** се задължава да извършва сервизно обслужване на автомобила само в посочените от него в Техническото предложение (Приложение № 2б) сервизни бази, находящи се на територията на гр. София.

(3) **ИЗПЪЛНИТЕЛЯТ** се задължава да извършва с предимство сервизно обслужване на автомобила на **ВЪЗЛОЖИТЕЛЯ** по време на целия гаранционен срок, в срок не по-късно от 1 (един) работен ден от постъпване на заявка за обслужване от страна на **ВЪЗЛОЖИТЕЛЯ**.

**VII. ГАРАНЦИЯ ЗА ИЗПЪЛНЕНИЕ**

**Чл. 18.** (1) **ИЗПЪЛНИТЕЛЯТ** гарантира изпълнението на произтичащите от настоящия Договор свои задължения с гаранция за изпълнение (гаранция) в размер на 5 % от сумата, посочена в чл. 4, ал. 4, а именно: **6 000 (шест хиляди) лева.**

(2) **ИЗПЪЛНИТЕЛЯТ** представя гаранцията за изпълнение в една от следните форми: парична сума, внесена по банковата сметка на **ВЪЗЛОЖИТЕЛЯ,** банкова гаранция или застраховка.

(3) В случай, че **ИЗПЪЛНИТЕЛЯТ** избере да предостави гаранция под формата на парична сума, то сумата трябва да бъде преведена по следната банкова сметка на **ВЪЗЛОЖИТЕЛЯ:**

IBAN: BG 40 BNBG 9661 1000 066123;

BIC: BNBGBGSD.

(4) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде оригинална, безусловна, неотменима и изискуема при първото писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция следва да бъде в размер на 5 % от цената, посочена в чл. 4, ал. 4 от Договора и да е със срок на валидност 30 (тридесет) работни дни след изтичане срока на договора по чл. 6, ал. 1, като при необходимост срокът й се удължава или се издава нова. Банковите разходи по откриването и поддържането на валидността на гаранцията за изпълнение във формата на банкова гаранция за изискуемия срок, както и по всяко изплащане на обезщетение по нея, са за сметка на **ИЗПЪЛНИТЕЛЯ.**

(5) В случай че **ИЗПЪЛНИТЕЛЯТ** избере да предостави гаранция под формата на застраховка, която обезпечава изпълнението чрез покритие отговорността на **ИЗПЪЛНИТЕЛЯ, ВЪЗЛОЖИТЕЛЯТ** следва да бъде посочен като трето ползващо се лице по тази застраховка, като премията по застраховката следва да бъде изплатена изцяло. Застраховката се представя в оригинален екземпляр и следва да покрива отговорността на **ИЗПЪЛНИТЕЛЯ** в размер на 5 % от цената, посочена в чл. 4, ал. 4 от договора и не може да бъде използвана за обезпечение отговорността на **ИЗПЪЛНИТЕЛЯ** по друг договор. Текстът на застраховката се съгласува с **ВЪЗЛОЖИТЕЛЯ**. Представената застраховка следва да е със срок на валидност 30 (тридесет) работни дни след изтичане срока на настоящия договор, като при необходимост срокът й се удължава или се издава нова. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

(6) **ВЪЗЛОЖИТЕЛЯТ** не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**Чл. 19.** (1) **ВЪЗЛОЖИТЕЛЯТ** освобождава гаранцията за изпълнение на Договора на етапи и при условия, както следва:

1. частично освобождаване в размер на 60 % (шестдесет процента) от размера на предоставената гаранция за изпълнение по чл. 18, ал. 1 от Договора, в срок до 30 (тридесет) работни дни, считано от подписването на протокола за регистрация съгласно чл. 11, ал. 2, при условие че сумите по гаранцията не са задържани, или не са настъпили условия за задържането им;

2. окончателно освобождаване на остатъчната сума по гаранцията в размер на 40 % (четиридесет процента) от размера на предоставената гаранция за изпълнение по чл. 18, ал. 1 от Договора се извършва в срок до 30 (тридесет) работни дни след изтичане на срока на Договора по чл. 6, ал. 1, при условие, че **ИЗПЪЛНИТЕЛЯТ** е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(2) Ако **ИЗПЪЛНИТЕЛЯТ** е представил банкова гаранция за изпълнение на Договора, преди частичното ѝ освобождаване по ал. 1, т. 1 следва да представи гаранция за изпълнение в остатъчния изискуем по Договора размер по ал. 1, т. 2.

(3) Ако **ИЗПЪЛНИТЕЛЯТ** е внесъл гаранцията за изпълнение на Договора по банков път, **ВЪЗЛОЖИТЕЛЯТ** освобождава съответната част от нея в срока и при условията на ал. 1, т. 1.

**Чл. 20.** (1) Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към задържане на гаранциите.

(2) **ВЪЗЛОЖИТЕЛЯТ** има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на **ИЗПЪЛНИТЕЛЯ** и/или при разваляне или прекратяване на настоящия Договор по вина на **ИЗПЪЛНИТЕЛЯ**. В тези случаи, **ВЪЗЛОЖИТЕЛЯТ** има право да задържи от гаранцията за изпълнение суми, покриващи отговорността на **ИЗПЪЛНИТЕЛЯ** за неизпълнението.

(3) **ВЪЗЛОЖИТЕЛЯТ** има право да задържа от сумите по гаранцията за изпълнение суми, равни на размера на начислените неустойки и обезщетения по настоящия Договор, поради неточно изпълнение на задълженията на **ИЗПЪЛНИТЕЛЯ**.

(4) В случай на задържане от **ВЪЗЛОЖИТЕЛЯ** на суми от гаранцията за изпълнение, **ИЗПЪЛНИТЕЛЯТ** е длъжен в срок до 5 (пет) работни дни да допълни съответната гаранция до размера ѝ, уговорен в чл. 18, ал. 1, като внесе усвоената от **ВЪЗЛОЖИТЕЛЯ** сума по сметка на **ВЪЗЛОЖИТЕЛЯ,** или учреди банкова гаранция за сума, в размер на усвоената или да застрахова отговорността си до размера по чл. 18, ал. 1.

**VIIІ. НЕУСТОЙКИ**

**Чл. 21.** (1) При забава на плащане, **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0.1 % от стойността назабавеното плащане за всеки просрочен ден, но не повече от 10 % от тази стойност.

(2) При забавено изпълнение на задължения по договора от страна на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка в размер на 0.1% от сумата почл. 2, ал. 1 за всеки просрочен ден, но не повече от 10 % от тази сума.

(3) **ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като **ВЪЗЛОЖИТЕЛЯТ** има право да усвои съответните суми по настоящия член от предоставената гаранция за изпълнение.

(4) Неустойките се заплащат незабавно, при поискване от **ВЪЗЛОЖИТЕЛЯ**, по следната банкова сметка

IBAN: BG 40 BNBG 9661 1000 066123;

BIC: BNBGBGSD.

В случай че банковата сметка на **ВЪЗЛОЖИТЕЛЯ** не е заверена със сумата на неустойката в срок от 3 (три) работни дни от искането на **ВЪЗЛОЖИТЕЛЯ** за плащане на неустойка, **ВЪЗЛОЖИТЕЛЯТ** има право да задържи съответната сума от гаранцията за изпълнение.

***VIII –1. ДОГОВОР ЗА ПОДИЗПЪЛНЕНИЕ*** *(когато е приложимо)*

***Чл. 21а.*** *(1) В срок до 5 работни дни от датата на сключване на договора, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 5 работни дни от настъпване на съответното обстоятелство.*

*(2) ИЗПЪЛНИТЕЛЯТ се задължава да сключи договор за подизпълнение с ПОДИЗПЪЛНИТЕЛЯТ/ИТЕ, посочен/и в представената от него оферта. ИЗПЪЛНИТЕЛЯТ се задължава да предостави на ВЪЗЛОЖИТЕЛЯ копие на договора за подизпълнение в срок до 3 (три) дни от сключването му, но не по-късно от сключване на настоящия договор, заедно с доказателства, че са изпълнени условията на чл. 66, ал. 2 от ЗОП.*

*(3) В случай че част от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на ПОДИЗПЪЛНИТЕЛЯ (директно плащане).*

*(4) Директно плащане по ал. 3 се осъществява въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ, чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15 (петнадесет) дневен срок от получаването му. Към искането, ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. ВЪЗЛОЖИТЕЛЯТ има право да откаже директно плащане с ПОДИЗПЪЛНИТЕЛЯ когато искането за плащане е оспорено, до момента на отстраняване на причината за отказа.*

*(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнени едновременно всички условия, посочени в чл. 66, ал. 11 от ЗОП.*

*(6) В случаите по ал. 5, ИЗПЪЛНИТЕЛЯТ се задължава да представи на ВЪЗЛОЖИТЕЛЯ копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 11 от ЗОП, в срок до 3 (три) дни от сключването му.*

*(7) Независимо от сключения договор за подизпълнение, отговорността за изпълнение на настоящия договор е на ИЗПЪЛНИТЕЛЯ.*

**IX. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 22.** (1)Договорът се прекратява в следните случаи:

1. по взаимно съгласие на страните, изразено в писмена форма;

2. с изтичане на уговорения срок;

3. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 14 (четиринадесет) дни;

(2) **ВЪЗЛОЖИТЕЛЯТ** може да прекрати договора едностранно, без предизвестие с уведомление, изпратено до **ИЗПЪЛНИТЕЛЯ**:

1. в случаите, предвидени в чл. 9, ал. 5, изр. 1 от Договора;

2. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на **ВЪЗЛОЖИТЕЛЯ** и в съответствие със ЗОП и настоящия Договор;

(3) **ВЪЗЛОЖИТЕЛЯТ** има право да прекрати Договора и преди изтичане на срока по чл. 6, ал. 1 с едностранно 10-дневно писмено предизвестие, отправено до **ИЗПЪЛНИТЕЛЯ**, когато поради доближаване на максимално допустимата стойност по чл. 4, ал. 4 средствата, останали до достигане на тази стойност, не са достатъчни за възлагане на друга заявка по Договора.

(4) **ВЪЗЛОЖИТЕЛЯТ** може да развали Договора по реда и при условията предвидени в него или в приложимото законодателство.

**X. НЕПРЕОДОЛИМА СИЛА**

**Чл. 23.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3)Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**XI. КОНФИДЕНЦИАЛНОСТ**

**Чл. 24.** (1)Страните следва да третират настоящия договор като конфиденциален, като се задължават да пазят в тайна и да не разкриват пред трети лица, без изричното писмено съгласие на другата страна, данни, сведения, факти и обстоятелства, свързани със сключването и изпълнението му, включително и след неговото прекратяване.

(2) Страните приемат, че всяка информация, предоставена от някоя от тях във връзка с настоящия договор ще бъде третирана като конфиденциална и не трябва да бъде използвана с друга цел.

**XII. ДОПЪЛНИТЕЛНИ РАЗПОРЕДБИ**

**Чл. 25.** (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. **За ИЗПЪЛНИТЕЛЯ:**

Адрес за кореспонденция: ………………………………………….

Факс: …………………………………………

е-mail: ………………………………………..

Лице за контакт: …………………..

2. За **ВЪЗЛОЖИТЕЛЯ:**

Адрес за кореспонденция: гр. София, пл. ,,Княз Александър I” № 1; Дирекция „Стопанска“

факс: 02/…………;

e-mail:: ………………….;

Лице за контакт: …………………..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (протоколи, рекламационни съобщения, заявки и др.), както следва:

1. **За ИЗПЪЛНИТЕЛЯ:** ………………………………………….

тел.: ………………………………………….

2. За **ВЪЗЛОЖИТЕЛЯ:** ………………………………………..

тел: 02/9145 ………;

(3) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(4) При преобразуване без прекратяване, промяна на наименованието, правно-организационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 работни дни от вписването ѝ в съответния регистър.

**Чл. 26.** (1) С цел изпълнение на настоящия договор, Страните предоставят единствено необходимите лични данни, представляващи информация за служебни контакти\*, посочена в чл. 25, ал. 1 и 2 от настоящия договор.

\* информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(2) При  установяване на лични данни в предоставената от насрещната страна информация, различни от посочените в ал. 1, всяка от страните е длъжна да изтрие или да поиска тези  лични данни да бъдат изтрити.

(3) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

**Чл. 27.** Всички спорове, които възникнат във връзка с тълкуването или изпълнението на този договор, се решават от страните по споразумение, а когато това се окаже невъзможно, спорът се отнася за разрешаване пред компетентен съд по реда на ГПК.

**Чл. 28.** За неуредените в този договор въпроси се прилагат разпоредбите на действащото законодателство.

**Чл. 29.** **ИЗПЪЛНИТЕЛЯТ** няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 30.** (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 31.** Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Настоящият договор се състави и подписа в два еднообразни екземпляра, по един за всяка от страните.

При подписване на договора, се представиха следните документи:

1. Гаранция за изпълнение на договора;

2. Документи по чл. 112, ал. 1 от Закона за обществените поръчки;

Неразделна част от настоящия договор са следните приложения:

1. Техническа спецификация за доставка на 1 бр. лек автомобил, 4+1 места, среден клас с полицейско оборудване за придружаване на превоз на ценности“– Приложение № 1б;
2. Техническо предложение – Приложение № 2б;
3. Ценово предложение – Приложение № 3б;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**